Rem Koolhaas

Rem Koolhaas (17 a viz Du 1944, Rotterdam, Izelvroioù) a zo ur savour hag ur c'hêraozour izelvroat. 
Kazetenner eo bet, ha studiet en deus ar savouriezh en Architectural Association e Londrez hag e skol-veur Cornell (New York). Kelenner war pleustr ar savouriezh hag an design-kêr ("Professor in Practice of Architecture and Urban Design") eo e skol-veur design Harvard (Stadoù-Unanet). Brudet eo evit bezañ skrivet al levr S,M,L,XL, gant an tresour Bruce Mau.
E 2000 en deus bet ar Priz Pritzker.
E studi-savouriezh a zo anvet OMA (Office for Metropolitan Architecture, Burev evit ur Savouriezh Veurgêr) a zo bet savet e 1975 ha staliet eo e Rotterdam. Hiziv and eiz ez eus daou vurev all : an eil e New York, egile e Beijing. Brudet eo Koolhass evit e raktresoù savouriezh, e veizadoù keraozañ hag e zielfennadurioù a-fet sevenadur.

 Savouriezh Koolhaas 
A-raok kregiñ gant ar sevel savadurioù e savas Rem Koolhaas ul levr anvet Delirious New York, bet embannet e 1978. Ennañ e aoze en-dro saverezh Manhattan, hag e kinnige anezhi evel ur raktres klok ha poellek.
E penn-kentañ ar bloavezhioù 1980 e reas Koolhaas meur a ginnig evit kenstrivadegoù liesseurt : hini Park ar Villette (1982), ZKM (1989), levraoueg veur Bro-C’hall (1989), pe c’hoazh hini Div levraoueg skol-veur Jussieu (1993). 
Ouzhpenn e kendalc’has da labourat pa voe urzhiadoù prevez : Villa dall'Ava e Saint-Cloud (1991), un ti e Bourdel (1998, Priz ar Skouer Argant), div enezennig annezet e Fukuoka hag anvet Nexus Housing (1991), ha Kunsthal Rotterdam (1992).
E 1994 en deus OMA labouret war raktres Euralille (70 hektar). Tro-dro da di-gar Lille Europa eo bet aozet ar raktres, ennañ ur rouedad savadurioù burevioù ha kreizennoù sokial. Savourien all evel Jean Nouvel, Christian de Portzamparc ha Shinohara o deus kemeret perzh er raktres ivez.
Goude bezañ sevenet meur a raktres e Bro-C’hall hag en Izelvroioù er bloavezhioù 1990 eo aet preder OMA war-du ar c’hudennoù a sav a-fet kêraozañ ha danframmoù en Azia : e-pad vloaz en deus labouret war ar raktres Hyperbuilding Bangkok in Thailand, Hanoi New Town, Vietnam and Song Do New Town ha New Seoul International City e Korea.
Er bloavezhioù 2000 en deus Koolhaas labouret war New City Center Almere (Izelvroioù), Concert Hall Porto (Portugal, kenstrivadeg 2004), Cordoba Convention Center (Bro-Spagn), pe c’hoazh Kreizenn Zeche Zollverein e Essen (Alamagn).
Er Stadoù-Unanet en deus Koolhaas labouret war raktresoù kêr, en o zouez Levraoueg kreiz Seattle, Prada Epicenter Store e Los Angeles ha hini New York (2001), hag IIT Campus Center (2003) e Chicago. 
Meur a virdi a zo bet savet gant Koolhaas ivez : Mirdi Whitney (New York), Mirdi an Arzoù kontelezh Los Angeles, ha daou virdi Guggenheim e Las Vegas (2001).
En Azia, tour The H-Project Cultural Center ha SNU (mirdi skol-veur vroadel Seoul) a zo o paouez bezañ echu.
Rem Koolhaas en deus kemeret perzh er genstrivadeg a-benn adaozañ karter ar C’hoc’hu e Pariz (2004), met n’eo ket bet gounezet gantañ.
Hiziv an deiz emañ OMA o labourat war un raktres bras-tre : hini sez CCN, chadenn skinwel kreiz Beijing, war ur gorread a 575 000 m². Dleout a rafe bezañ echu da vare C'hoarioù Olimpek 2008.

 Savadurioù pennañ 

 Euralille Lille, 1988-1995
 Netherlands Dance Theater, Den Haag, 1988
 Villa dall'Ava, Saint-Cloud, 1991
 Checkpoint Charlie, Berlin, 1990 
 Educatorium, Utrecht, 1993-1997
 Nexus Housing, Fukuoka
 Guggenheim Museum, Las Vegas, 2002
 McCormick Tribune Campus Center, IIT Chicago, 1997-2003
 Kannati an Izelvroioù (Berlin, 2003)
 Retail design for Prada stores, New York 2003, Los Angeles 2004 
 Levraoueg kreiz Seattle, 2004
 Casa da Música, Porto, 2005 
 CCTV HQ, Beijing (war sevel)
 Palacio del Sur, Cordoba, Bro-Spagn

 Liammoù diavaez 

 Office for Metropolitan Architecture
 Rem Koolhaas e skol-veur Harvard

Rummad:Ganedigezhioù 1944
Rummad:Savouriezh
Rummad:Kêraozouriezh
Rummad:Izelvroioù
Rummad:Arzoù